
RIJALITI SERIJAL „BOLDVINOVI” OD 26. FEBRUARA 
NA MAX-u i TLC-u

Beograd, 21. februar 2025.

Novi rijaliti serijal „Boldvinovi" (The Baldwins), koji pruža intiman, ekskluzivan uvid u živote Aleka i Hilarije Boldvin i njihovih sedmoro dece biće dostupan u ponudi Max striming platforme od 26. februara, a emitovaće se i na TLC kanalu istog dana u 20h. Serija nas upoznaje sa usponima i padovima iz njihovog porodičnog života kao i sa izazovima i humorom koji prate odgajanje velike porodice pod budnim okom javnosti.

U prvoj epizodi, Alek i Hilarija proslavljaju deveti rođendan svog najstarijeg sina Rafaela i, kako bi pobegli od gradske vreve, odlaze u Ist Hempton, nastavljajući porodičnu letnju tradiciju. Međutim, pored slavlja, oseća se i neizvesnost dok se Alek suočava sa suđenjem. Kroz sve to, supružnici se trude da očuvaju stabilnost u životima svoje dece, dok istovremeno balansiraju između ličnih i porodičnih izazova.

"Ova serija pruža gledaocima uvid u naš porodični život – sve ono lepo, teško, haotično i sve između. Nadamo se da će se ljudi povezati s našim iskustvima i ljubavlju koju delimo. Snimanje je bilo neverovatno putovanje, i ponosni smo što je TLC naš partner u ovoj priči", izjavili su Alek i Hilarija Boldvin.

"TLC je oduvek bio dom za autentične i zanimljive priče. Uz Boldvinove, gledaoci će dobiti jedinstven uvid u porodični život Aleka i Hilarije Boldvin", izjavio je Hauard Li, predsednik TLC-a. "Dok balansiraju između roditeljstva, braka i života pod reflektorima, serija donosi trenutke radosti, haosa i iskrenosti, nudeći realnu sliku porodice koja se često nalazi u središtu medijske pažnje."

Tokom cele sezone, „Boldvinovi" će doneti niz komičnih situacija za porodičnim stolom, otvorene razgovore o mentalnom zdravlju i njihovom neprestano razvijajućem roditeljskom stilu. Gledaoci će videti kako zaista izgleda život u domu Boldvinovih – haotičan, zabavan, iscrpljujući, ali ispunjen ljubavlju. 

Dinamika između Aleka i Hilarije takođe će biti u centru pažnje, sa trenucima koji osvetljavaju njihovo duboko partnerstvo i način na koji zajedno prolaze kroz životne izazove. Uz sedmoro dece, u njihovom domu nikada nije dosadno, ali Alek i Hilarija sa osmehom prihvataju haos, pokazujući lepotu roditeljstva koje je sve samo ne obično.

Seriju „Boldvinovi“ za TLC producira Terminal B Television.

O kompaniji Warner Bros. Discovery
Warner Bros. Discovery je vodeća globalna medijska i zabavna kompanija koja kreira i distribuira najraznovrsniji i najpotpuniji portfolio brendiranog sadržaja na poljima televizije, filma, striminga i video igara. Dostupan u više od 220 zemalja i teritorija i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove i proizvode, među kojima su: Discovery Channel, Max, discovery+, CNN, DC, TNT Sports, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Motion Picture Group, Warner Bros. Television Group, Warner Bros. Pictures Animation, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i mnogi drugi. Za više informacija posetite www.wbd.com.

